C 132/52
FI
Euroopan unionin virallinen lehti
14.4.2023
Keskiviikko 5. lokakuuta 2022
90. kehottaa lisäksi EU:ta varmistamaan, että CITES-sihteeristö soveltaa riskiperusteista lähestymistapaa CITESin virkamatkoihin maihin, joissa on huolta herättäviä laitoksia vankeudessa pidetyille Aasian suurille kissaeläimille; 91. panee hyvin huolestuneena merkille, että kaikkien viiden Panthera-suvun lajin (tiikeri, leijona, jaguaari, leopardi ja lumileopardi) suojelun taso on huono ja vaihtelee ”silmällä pidettävästä” ”erittäin uhanalaiseen” ja että niiden populaatiot pienenevät; 92. kehottaa kaikkia sopimuspuolia kieltämään poikkeuksetta Panthera-suvun viiden lajin (tiikeri, leijona, jaguaari, leopardi ja lumileopardi) kaupan kaupallisissa tarkoituksissa; kehottaa lisäksi jäsenvaltioita kieltämään luvan omaavia eläintarhoja lukuun ottamatta kaikkia yksityisiä tahoja kasvattamasta näitä lajeja vankeudessa, koska se voi helpottaa niiden laitonta kauppaa; 93. huomauttaa, että vankeudessa kasvatettujen lajien, kuten tiikerien ja muiden suurten kissaeläinten, laillinen kauppa kaupallisissa tarkoituksissa on erittäin haitallista, koska se ruokkii kysyntää, vaikeuttaa noudattamisen valvontaa ja tarjoaa runsaasti mahdollisuuksia peitellä eläinten alkuperää; 94. kehottaa sulkemaan tiikerifarmit ja lopettamaan kaiken vankeudessa kasvatettujen tiikerien ja niiden ruumiinosien kaupan kaupallisia tarkoituksia varten; 95. kehottaa komissiota, jäsenvaltioita ja kaikkia CITES-sopimuspuolia varmistamaan, että afrikkalainen leijona lisätään liitteeseen I sen optimaalisen suojelun tilan takaamiseksi, ja vaatii puuttumaan afrikkalaisten leijonien laittomaan kauppaan, jota käydään pääasiassa Aasian valtioiden kanssa; Norsut 96. kehottaa komissiota tukemaan täysin ja edistämään aktiivisesti kaikkien afrikannorsupopulaatioiden lisäämistä CITES-sopimuksen liitteeseen I sekä vastustamaan minkä tahansa norsupopulaation siirtämistä liitteestä I liitteeseen II; 97. kehottaa komissiota ja jäsenvaltioita tukemaan elävien luonnosta pyydystettyjen afrikannorsujen kauppaa koskevan yksinkertaisen ja yhdenmukaisen oikeudellisen kehyksen laatimista, ja pyytää, että kehyksellä rajoitettaisiin norsujen vienti ainoastaan paikallisiin suojeluohjelmiin tai turvallisille luontoalueille lajien luonnollisella ja historiallisella levinneisyys­ alueella Afrikassa; 98. nostaa esiin African Elephant Coalition -liittoon kuuluvien afrikannorsujen levinneisyysalueen maiden ja IUCN:n lajiensuojelukomission afrikannorsuja käsittelevän asiantuntijaryhmän kannan, jonka mukaan afrikannorsuja ei saisi poistaa luonnosta vankeudessa tapahtuvaa käyttöä varten; 99. kehottaa EU:ta tuomaan esiin CITES-päätösten 18.226 ja 18.227 kaikkien säännösten nykyisellään heikon täytäntöönpanon ja rohkaisemaan vahvasti kaikkia sopimuspuolia panemaan nämä määräykset täysimääräisesti täytäntöön; panee samalla merkille aasiannorsujen levinneisyysalueen useiden valtioiden sitoumukset, jotka koskevat elävien aasiannorsujen varmempien rekisteröinti-, merkitsemis- ja seurantajärjestelmien täytäntöönpanoa; 100. kehottaa sulkemaan kiireellisesti kaikki jäljellä olevat lailliset norsunluun kotimarkkinat, esimerkiksi Japanin markkinat, ja kehottaa EU:ta ja kaikkia sopimuspuolia vastustamaan kaikkia ehdotuksia, joilla pyritään poistamaan norsunluukaupan rajoituksia; 101. kehottaa komissiota ja jäsenvaltioita vaatimaan norsunluuvarastojen avoimempaa ja parempaa hallinnointia sekä kannustamaan tuhoamaan ne; 102.
kehottaa EU:ta ryhtymään toimiin CITESin pysyvän komitean 74. kokoukselle esittämänsä ehdotuksen mukaisesti ja varmistamaan, että norsujen kauppaa koskevan tietojärjestelmän (ETIS) raportteihin, mukaan lukien CoP19-kokoukselle toimitettava raportti, sisällytetään analyysi norsunluutakavarikoista kussakin sopimusmaassa, jolla on laillinen norsunluukaupan kotimarkkina, ja pyytämään CITES-sihteeristöä käyttämään norsujen laittoman tappamisen seurannasta (MIKE), ETISistä ja kansallisen norsunluuta koskevan toimintasuunnitelman (NIAP) prosessista saatuja tietoja arvioidakseen suurimpien ilmoittamattomien varastojen todennäköisiä sijainteja; 103. kehottaa EU:ta ja sen jäsenvaltioita tukemaan suositusta NIAP-prosessin uudelleenarvioinnista sen varmistamiseksi, että se soveltuu edelleen tarkoitukseensa, ja kehottaa asianomaisia sopimuspuolia toteuttamaan norsunluuvarastoja koskevan NIAP-prosessin mukaisia lisätoimia;